**Latvijas valsts budžeta finansētā programma**

**“Līdzfinansējuma programma”**

**PROJEKTA LĪDZFINANSĒŠANAS LĪGUMS**

**Līguma identifikācijas numurs:2021.LV/NVO\_LIDZFIN/\_\_\_**

**SABIEDRĪBAS INTEGRĀCIJAS FONDS,**

nodokļu maksātāja reģistrācijas numurs: 90001237779,

adrese: Raiņa bulvāris 15, Rīga, LV-1050,

kura vārdā saskaņā ar Sabiedrības integrācijas fonda likumu rīkojas

Sabiedrības integrācijas fonda sekretariāta direktore Zaiga Pūce,

turpmāk tekstā “**FONDS**”,

un

**BIEDRĪBA "NOSAUKUMS",**

reģistrācijas numurs: <numurs>,

juridiskā adrese: <adrese>,

kura vārdā saskaņā ar statūtiem rīkojas

<amata nosaukums, vārds, uzvārds>

turpmāk tekstā **“LĪDZFINANSĒJUMA SAŅĒMĒJS”,**

turpmāk tekstā **“PUSES”**,

noslēdz Latvijas valsts budžeta finansētās programmas “Līdzfinansējuma programma” projekta līdzfinansēšanas līgumu, turpmāk tekstā **“LĪGUMS”**,un vienojas par šādiem Līguma noteikumiem:

1. **Līguma priekšmets**
   1. Līguma priekšmets ir <Vadošā finansētāja nosaukums> (turpmāk tekstā – Vadošais finansētājs) finansētā projekta “Projekta nosaukums” (turpmāk tekstā – Projekts) līdzfinansēšana Latvijas valsts budžeta finansētās programmas “Līdzfinansējuma programma” ietvaros 2021.gadā saskaņā ar šā Līguma noteikumiem un citiem attiecināmajiem normatīvajiem aktiem.
   2. Līdzfinansēšanas rezultātā īsteno aktivitātes (turpmāk – Aktivitātes) saskaņā ar apstiprināto līdzfinansējuma pieteikumu, kas pievienots pielikumā šim Līgumam un ir neatņemama tā sastāvdaļa.
2. **Termiņi**
   1. Līguma periods un izmaksu attiecināmības periods sakrīt un ir no līdz Līgums zaudē spēku pirms šajā Līguma punktā norādītā termiņa Līguma 10.punktā norādītajos gadījumos.
   2. Aktivitāšu īstenošanas periodu var pagarināt tikai saskaņā ar Līguma 9.punktā minētajiem nosacījumiem, bet ne vēlāk kā līdz 31.12.2021.
   3. Puses var uz laiku pārtraukt Aktivitāšu īstenošanu, ja pastāv objektīvi un attaisnojoši apstākļi, tai skaitā *nepārvarama vara*, kuru dēļ Aktivitāšu tālāka īstenošana ir apgrūtināta, sarežģīta vai bīstama. Puse par to nekavējoties rakstiski paziņo otrai Pusei, nodrošinot visu nepieciešamo informāciju. Puses pēc iespējas cenšas novērst radušos apstākļus un, līdzko tas ir iespējams, atsāk Aktivitāšu īstenošanu, iepriekš par to savstarpēji vienojoties un, ja nepieciešams, attiecīgi pārceļot Līguma 2.1.punktā norādīto Aktivitāšu īstenošanas beigu datumu. Par objektīviem un attaisnojošiem apstākļiem šī Līguma izpratnē tiek uzskatīti tādi apstākļi, par kuriem Līguma slēgšanas brīdī Pusei, kuru šie apstākļi kavē izpildīt Līgumu, nebija zināms, kurus Līguma slēgšanas brīdī šī Puse nevarēja paredzēt, kuru rašanos nav izraisījusi šīs Puses darbība vai bezdarbība, kuru šī Puse nevar novērst vai kontrolēt, vai vismaz mazināt tā, lai tie netraucētu Līguma izpildes turpināšanu.
   4. Līgums ir spēkā līdz tā termiņa beigām vai līdz spēka zaudēšanai Līguma 10.punktā norādītajos gadījumos. Pēc Līguma termiņa beigām Līgums paliek pusēm saistošs līdz visu saistību izpildei šajā Līgumā noteiktajā kārtībā.
3. **Projekta līdzfinansējums**
   1. Aktivitāšu īstenošanai paredzētās kopējās attiecināmās izmaksas ir noteiktas apstiprinātā Līdzfinansējuma pieteikuma C sadaļā (budžetā), un tās ir 00 EUR (tūkstoši simti desmit *euro*, 00 centi). Programmas finansējums veido 100% no līdzfinansējuma saņēmējam projekta īstenošanai nepieciešamā līdzfinansējuma.
   2. Ja Projektā faktiski veiktās attiecināmās izmaksas ir lielākas par Līguma 3.1.punktā norādīto summu, programmas finansējuma faktiskais apjoms ir vienāds ar Līguma 3.1.punktā norādīto summu, bet starpību sedz Līdzfinansējuma saņēmējs no citiem finansējuma avotiem. Jebkurā gadījumā programmas līdzfinansējuma faktiskais apjoms nedrīkst pārsniegt 50% no Projekta kopējām faktiski attiecināmajām izmaksām.

3.3. Ja Fonds konstatē, ka Projektā plānotie rezultāti nav sasniegti tādā apmērā, ka netiek sasniegts Projekta mērķis, līdz ar to arī programmas mērķis, Fonds var atzīt visus Aktivitāšu izdevumus par izlietotiem neatbilstoši Līgumam un normatīvajiem aktiem3.4. Ja Projektam piešķirtais un izmaksātais programmas finansējums nav izlietots pilnībā vai izlietots neatbilstoši Līgumam vai normatīvajiem aktiem, Līdzfinansējuma saņēmējam tas jāatmaksā Fondam 20 dienu laikā no pieprasījuma saņemšanas dienas. Ja Projekta līdzfinansēšanas laikā vai pēc tā beigām tiek konstatēts šim Līgumam vai normatīvajiem aktiem neatbilstoši izlietots finansējums vai Projekta līdzfinansēšanai neizlietots finansējums, Līdzfinansējuma saņēmējam jāatmaksā Fondam neatbilstoši izlietotais vai Projekta līdzfinansēšanai neizlietotais finansējums atbilstoši normatīvajos aktos[[1]](#footnote-1) noteiktajai kārtībai un termiņiem.

1. **Maksājumu veikšanas kārtība**
   1. Fonds izmaksā Līdzfinansējuma saņēmējam piešķirto finansējumu pilnā apmērā vienā maksājumā 10 darbdienu laikā pēc līguma noslēgšanas ar Fondu, nepārsniedzot Līguma 3.1.punktā noteiktās Aktivitāšu īstenošanai paredzētās kopējās attiecināmās izmaksas.
   2. Fonds veiks maksājumu tikai Aktivitāšu īstenošanai atvērtajā kontā: <konta nr.>, Valsts kasē, SWIFT: TRELLV22. Fonda veiktais maksājums šajā kontā ir uzskatāms par Latvijas valsts īpašumā esošiem naudas līdzekļiem līdz brīdim, kad Fonds ir apstiprinājis to izlietojumu, atzīstot tos par attiecināmām izmaksām. Līdzfinansējuma saņēmējam no šī konta ir tiesības veikt tikai tādus ar Aktivitāšu īstenošanu saistītus un Aktivitāšu īstenošanai nepieciešamus maksājumus, kas atbilst visiem Līguma 5.2.punkta apakšpunktos noteiktajiem nosacījumiem, pretēja rīcība uzskatāma par kontā esošo Latvijas valsts līdzekļu piesavināšanos saskaņā ar Krimināllikuma 179.pantu.
2. **Attiecināmās izmaksas**
   1. Fonds sedz tikai Projekta līdzfinansējuma attiecināmās izmaksas, kas atbilst visiem Līguma 5.2.punkta apakšpunktos noteiktajiem nosacījumiem, un kuru izlietojumu Fonds ir apstiprinājis, atzīstot tās par attiecināmām izmaksām.
   2. Līdzfinansējuma izmaksas ir attiecināmas, ja tās:
      1. ir paredzētas ārvalstu fondu finansētajā projektā un apstiprinātajā Līdzfinansējuma pieteikumā (Līguma 1.pielikums), kā arī ir veiktas, ievērojot drošas finanšu vadības principus, tai skaitā ievērojot izmaksu lietderības, ekonomiskuma un efektivitātes principus;
      2. ir radušās Aktivitāšu īstenošanas laikā, kas noteikts Projekta līdzfinansēšanas līgumā, ir faktiski veiktas, tās ir reāli apmaksājis Līdzfinansējuma saņēmējs ne ātrāk par 01.01.2021. līdz 31.12.2021.;
      3. ir uzskaitītas Līdzfinansējuma saņēmēja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;
      4. ir veiktas veicot bezskaidras naudas darījumus.
   3. Līdzfinansējuma izmaksas ir neattiecināmas, ja tās:
      1. ir noteiktas kā neattiecināmas programmas Konkursa nolikuma4.2.punktā;
      2. neatbilst Līguma 5.2.punktā minētajiem nosacījumiem;
      3. ir veiktas, pieļaujot interešu konfliktu;
      4. ir segtas no Projekta vadošā finansētāja piešķirtā finansējuma vai citu projektu ietvaros.
   4. Fonds var piemērot finanšu korekciju un neattiecināt veiktās izmaksas daļēji vai pilnā apmērā, ja:
      1. Līdzfinansējuma saņēmējs ir pārkāpis Līguma nosacījumus vai ārējos normatīvajos aktos noteiktās prasības;
      2. Līdzfinansējuma saņēmējs nav ievērojis Līguma 7.8.punktā noteiktās publicitātes prasības;
      3. citos šajā Līgumā noteiktajos gadījumos.
3. **Līdzfinansējuma pieteikuma pārskats**
   1. Līdzfinansējuma pieteikuma noslēguma pārskats (turpmāk – pārskats):
      1. Līdzfinansējuma saņēmējam jāiesniedz Fondā pārskats, kas sastāv no saturiskās atskaites un finanšu atskaites par visu līdzfinansēšanas periodu un tajā veiktajām izmaksām, sniedzot informāciju par Projekta norisi un sasniegtajiem rezultātiem, tai skaitā no programmas līdzfinansējuma finansētajām Aktivitātēm un to faktiskajām izmaksām. Pārskats jāsagatavo saskaņā ar Fonda apstiprināto veidlapu, kas pieejama Fonda tīmekļvietnē [www.sif.gov.lv](http://www.sif.gov.lv). Pārskatam pievieno:
         1. Līdzfinansējuma pieteikumā norādīto aktivitāšu norisi pārskata periodā apliecinošus dokumentus;
         2. Līdzfinansējuma pieteikuma Valsts kases konta izdruku par pārskata periodā veiktajiem darījumiem;
         3. Līdzfinansējuma izmaksas pamatojošo grāmatvedības dokumentu kopijas par visu līdzfinansējuma periodu, t.sk. biedrības komercbankas maksājuma uzdevumus par veiktajiem līdzfinansējuma saņēmēja maksājumiem, ja tie netika veikti no projekta Valsts kases konta.
         4. Pārskats jāiesniedz 10 darba dienu laikā pēc šī līguma noslēgšanas, ja izmaksu attiecināmības periods ir bijis pirms šī līguma noslēgšanas // 10 darba dienu laikā pēc izmaksu attiecināmības perioda, bet ne vēlāk kā līdz 17.01.2022. (saņemšanas datums Sabiedrības integrācijas fondā), ja līguma periods sakrīt ar izmaksu attiecināmības periodu.
      2. Fonds izskata pārskatu 20 darbdienu laikā pēc tā saņemšanas. Ja nepieciešams, Fonds var vienu reizi rakstiski pieprasīt Līdzfinansējuma saņēmējam iesniegt skaidrojumus, precizējumus vai papildu informāciju, un Līdzfinansējuma saņēmējam pieprasītā informācija jāiesniedz pieprasījumā norādītajā termiņā, bet ne vēlāk kā 10 darbdienu laikā. Pārskata izskatīšanas termiņš tiek pagarināts par laiku līdz tiek saņemti papildu pārbaužu rezultāti vai pieprasītā papildu informācija, vai tiek veikti nepieciešamie precizējumi, bet ne mazāk kā par 5 darbdienām. Fonds izskata saņemto informāciju un apstiprina pārskatu, informējot par to Līdzfinansējuma saņēmēju.
      3. Ja Fonds kādas izmaksas atzīst par neattiecināmām, Līdzfinansējuma saņēmējam ir tiesības ne vēlāk kā 10 darbdienu laikā no pārskata apstiprināšanas dienas vienu reizi rakstiski iesniegt Fondā iebildumus, kā arī papildu informāciju vai dokumentāciju šo izmaksu pamatojumam. Fonds 10 darbdienu laikā izskata saņemto papildu informāciju un informē Līdzfinansējuma saņēmēju par izmaksu attiecināšanu vai neattiecināšanu.
   2. Ja Līdzfinansējuma saņēmējs nav iesniedzis pārskatu noteiktajā termiņā un nav sniedzis pamatotu rakstisku skaidrojumu par termiņa kavēšanas iemesliem, Fonds var izbeigt Līgumu saskaņā ar Līguma 10.2.3.punktu un prasīt atmaksāt pārskaitīto programmas finansējumu saskaņā ar Līguma 3.4.punktu.
4. **Pušu atbildība un pienākumi**
   1. Līdzfinansējuma saņēmējs ir pilnībā atbildīgs par Līdzfinansējuma pieteikumā norādīto aktivitāšu īstenošanu un nedrīkst nodot Projekta īstenošanu trešajai pusei.
   2. Fondam nav līgumsaistību ar Līdzfinansējuma saņēmēja sadarbības partneriem, piegādātājiem vai pakalpojumu sniedzējiem. Līdzfinansējuma saņēmējs nodrošina un atbild par visu Līguma noteikumu ievērošanu (īpaši, attiecībā uz interešu konflikta novēršanu, fizisko personu datu aizsardzības nodrošināšanu, publicitātes prasību ievērošanu, dokumentu uzglabāšanu u.c.), pēc nepieciešamības iekļaujot tos līgumos ar piegādātājiem vai pakalpojumu sniedzējiem.
   3. Fonds nav atbildīgs par bojājumiem vai traumām, kas Aktivitāšu īstenošanas laikā radušies Līdzfinansējuma saņēmējam vai mērķa grupai, un šādos gadījumos neapmierina prasības par kompensāciju izmaksu vai programmas finansējuma apjoma palielināšanu. Par jebkuriem zaudējumiem vai kaitējumiem, kas radušies trešajām pusēm saistībā ar Aktivitāšu īstenošanu, pilnībā atbild Līdzfinansējuma saņēmējs.
   4. Ja Aktivitāšu īstenošanai nepieciešams slēgt piegādes, pakalpojuma vai uzņēmuma līgumus, Līdzfinansējuma saņēmējam jāievēro normatīvajos aktos[[2]](#footnote-2) noteiktā līguma slēgšanas tiesību piešķiršanas procedūra (ja attiecināms) un noteiktie ierobežojumi šādu līgumu slēgšanai. Līdzfinansējuma saņēmējam ir pienākums aizpildīt normatīvajos aktos noteikto apliecinājumu par interešu konflikta neesamību un pievienot to piegādes, pakalpojuma vai uzņēmuma līgumu slēgšanas dokumentācijai, kā arī pēc pirmā Fonda pieprasījuma uzrādīt to Fondam.
   5. Līdzfinansējuma saņēmējs apņemas veikt visus nepieciešamos pasākumus, lai izvairītos no interešu konflikta un nekavējoties informētu Fondu par ikvienu gadījumu, kad radies vai varētu rasties interešu konflikts. Interešu konflikts ir tad, ja Aktivitāšu īstenošanā iesaistīto personu pienākumu neatkarīgu un objektīvu pildīšanu negatīvi var ietekmēt vai ietekmē iemesli, kas saistīti ar ģimeni, jūtu dzīvi, politisko piederību vai valstspiederību, mantiskajām vai kādām citām interesēm, kas attiecīgajai personai ir kopējas ar Līdzfinansējuma saņēmēju.
   6. Puses apņemas nodrošināt Aktivitāšu īstenošanas laikā iegūto fizisko personu datu un sensitīvas informācijas drošību un aizsardzību atbilstoši normatīvajos aktos[[3]](#footnote-3) noteiktajām prasībām.
   7. Līdzfinansējuma saņēmējam jānodrošina, ka Aktivitāšu īstenošanas laikā:
      1. no datu subjekta, kas tiek fotografēts vai filmēts, tiek saņemta iepriekšēja rakstiska piekrišana tā filmēšanai vai fotografēšanai un šo materiālu publiskošanai/publicēšanai (tajā skaitā, bet ne tikai Fonda tīmekļvietnē) vai arī datu subjekts tiek atbilstoši informēts par iepriekš minēto, ja tiesības/pienākums fotografēt un filmēt, kā arī izmantot minētos materiālus izriet no piemērojamiem normatīvajiem aktiem; piekrišanā/informācijā par datu apstrādi norādāms datu apstrādes nolūks (piemēram, Projekta aktivitāšu publicitātes un sabiedrības informēšanas par Projektu nolūkos), ar kādiem līdzekļiem dati tiks publiskoti (tajā skaitā, bet ne tikai Projekta īstenotāja tīmekļvietnē), kā arī ka publicētie dati būs publiski pieejami, t.sk., arī no ārvalstīm;
      2. ja fotografēts vai filmēts tiek publiskā pasākumā, pirms ieejas attiecīgā pasākumā tiek nodrošināta pārskatāma informācija pasākuma dalībniekiem par to, ka piedaloties attiecīgajā pasākumā, viņi var tikt fotografēti un filmēti, kā arī, ka minētie materiāli var tikt izmantoti publiskošanai/publicēšanai (tajā skaitā, bet ne tikai Līdzfinansējuma saņēmēja tīmekļvietnē) Projekta aktivitāšu publicitātes un sabiedrības informēšanai par Projektu nolūkos. Līdzfinansējuma saņēmējam ir pienākums pēc Fonda pieprasījuma nekavējoties iesniegt saņemtās piekrišanas vai pierādījumus par pasākuma dalībnieku atbilstošu informēšanu.
   8. Līdzfinansējuma saņēmējam jānodrošina pietiekama programmas finansējuma publicitāte. Visos Aktivitāšu īstenošana laikā sagatavotajos materiālos jāpublicē Fonda logo un jānorāda: “Pasākumu finansiāli atbalsta Sabiedrības integrācijas fonds no piešķirtajiem Latvijas valsts budžeta līdzekļiem.” / “<Materiāla nosaukums> ir sagatavots ar Sabiedrības integrācijas fonda finansiālu atbalstu no Latvijas valsts budžeta līdzekļiem. Par <materiāla nosaukums> saturu atbild < Līdzfinansējuma saņēmēja vai materiāla autora nosaukums>.” Sociālajos tīklos publicētai informācijai par Aktivitāšu norisi jālieto tēmturis #SIF\_lidzfinanse. Līdzfinansējuma saņēmējam jāievieto informācija par Projektu savā tīmekļa vietnē (ja tāda ir) un jānodrošina tās regulāra aktualizēšana.
   9. Līdzfinansējuma saņēmējam jānodrošina atbilstoša Projekta finansējuma izlietojuma dokumentēšana, tai skaitā atsevišķa Projekta īstenošanas grāmatvedības uzskaite. Visiem Projekta ieņēmumiem un izdevumiem jābūt identificējamiem kā saistītiem ar Projektu un nodalītiem no citiem Līdzfinansējuma saņēmēja ieņēmumiem un izdevumiem. Visi ar Projekta īstenošanu saistītie dokumenti jāuzglabā atbilstoši normatīvajos aktos noteiktajām prasībām un termiņiem.
   10. Projekta sadarbības partneriem programmas finansējums netiek nodots. Faktiskās attiecināmās izmaksas, kas sadarbības partnerim rodas saistībā ar Projekta īstenošanu, Līdzfinansējuma saņēmējs nedrīkst segt no Projektam piešķirtā programmas līdzfinansējuma līdzekļiem.
   11. Tiesības uz Projekta rezultātiem, tai skaitā uz intelektuālo īpašumu, Līdzfinansējuma saņēmējs izmanto atbilstoši Projekta mērķim un ieviešanas nosacījumiem. Līdzfinansējuma saņēmējs var piešķirt Fondam tiesības izmantot Projekta rezultātus, kā arī var nodrošināt to publiskošanu un tālāku izplatīšanu citām ieinteresētajām organizācijām un institūcijām.
   12. Līdzfinansējuma saņēmējam visa informācija, kas saistīta ar Aktivitāšu īstenošanu Līguma termiņa laikā, kā arī visā Līguma 8.1.punktā noteiktajā termiņā, Fondam un citām Līguma 8.1.punktā norādītajām personām jāsniedz latviešu valodā. Šis nosacījums attiecas arī uz visu dokumentāciju (pārskatiem, plāniem u.tml.), kuru Līgums uzliek par pienākumu Līdzfinansējuma saņēmējam iesniegt Fondam. Dokumentus svešvalodā var iesniegt tikai ar tam pievienotu organizācijas atbildīgās amatpersonas apliecinātu tulkojumu latviešu valodā.
   13. Līdzfinansējuma saņēmējam ir pienākums nekavējoties, bet ne vēlāk kā 1 (vienas) darbdienas laikā rakstveidā informēt Fondu par jebkuriem apstākļiem, kas varētu mainīt Projekta līdzfinansēšanas atbilstību Līguma nosacījumiem, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas ir pamatoti uzskatāmi par tādiem, kas varētu negatīvi ietekmēt vai apdraudēt Līguma izpildi, piemēram, plānotajām izmaiņām Līdzfinansējuma saņēmēja nolikumā, citos korporatīvajos dokumentos (ja attiecināms), kā arī ja Līguma termiņa laikā vai Līguma 8.1.punktā noteiktajā termiņā Līdzfinansējuma saņēmējam tiek pasludināta maksātnespēja, tiek uzsākta likvidācija, Līdzfinansējuma saņēmējs tiek izslēgts no reģistra, kurā ir reģistrēts vai citādi beidz pastāvēt, Līdzfinansējuma saņēmējam tiek nomainīta paraksttiesīgā persona vai beidzas tās pilnvaru termiņš.
5. **Pārbaudes un auditi**
   1. Fondam, Valsts kontrolei vai to pilnvarotajiem pārstāvjiem ir tiesības veikt pārbaudes un auditus pie Līdzfinansējuma saņēmēja Projekta līdzfinansēšanas laikā vai 3 gadu periodā pēc noslēguma pārskata apstiprināšanas, par to iepriekš nebrīdinot Līdzfinansējuma saņēmēju.
   2. Līdzfinansējuma saņēmējam ir pienākums pēc pirmā Līguma 8.1.punktā norādīto personu pieprasījuma iesniegt šīm personām visu ar Projekta līdzfinansēšanu saistīto dokumentāciju ne vēlāk kā 2 (divu) nedēļu laikā no pieprasījuma saņemšanas dienas.
   3. Līdzfinansējuma saņēmējam jānodrošina pārbaudes veicējiem piekļuves tiesības visai ar Projekta īstenošanu saistītajai dokumentācijai un informācijai, tai skaitā informācijas sistēmām, datubāzēm un dokumentu oriģināliem. Pārbaudes laikā jānodrošina darba vieta dokumentu apskatei, iespēja saņemt pieprasīto dokumentu kopijas vai izrakstus, kā arī iespēja veikt intervijas ar Projekta līdzfinansēšanu iesaistītajām un atbildīgajām personām, tai skaitā Projekta mērķa grupu.
6. **Līguma grozījumi**
   1. Ja Līdzfinansējuma pieteikumā nepieciešams veikt izmaiņas, Līdzfinansējuma saņēmējs iesniedz Fondā argumentētu Līguma grozījumu pieprasījumu ne vēlāk kā 10 darbdienas pirms paredzamo izmaiņu spēkā stāšanās.
   2. Fonds 5 darbdienu laikā izskata Līguma grozījumu pieprasījumu un, ja piekrīt ierosinātajām izmaiņām, sagatavo Līguma grozījumus, un nosūta tos Līdzfinansējuma saņēmējam parakstīšanai. Līguma grozījumi stājas spēkā, kad tos parakstījušas abas Puses.
   3. Ja Fonds nepiekrīt ierosinātajām izmaiņām, tas 5 darbdienu laikā rakstiski informē Līdzfinansējuma saņēmēju, norādot atteikuma pamatojumu vai arī informāciju par nepieciešamajiem precizējumiem grozījumu pieprasījumā un tā atkārtotas iesniegšanas kārtību.
   4. Izņēmuma gadījumos Līguma grozījumu pieprasījumu var iesniegt arī īsākā termiņā vai pēc attiecīgo izmaiņu veikšanas Līdzfinansējuma pieteikumā, bet ne vēlāk kā līdz pārskata papildinājumu iesniegšanai, ja pastāv objektīvi, no Līdzfinansējuma saņēmēja neatkarīgi un attaisnojoši apstākļi, kuru dēļ Līguma grozījumu pieprasījumu nevarēja iesniegt savlaicīgi, un Līdzfinansējuma saņēmējs ir sniedzis tam dokumentālus pierādījumus. Ja Fonds piekrīt Līdzfinansējuma pieteikumā veiktajām izmaiņām, šādai piekrišanai ir atpakaļējs spēks. Ja Fonds nepiekrīt Līdzfinansējuma pieteikuma veiktajām izmaiņām vai Fonds nekonstatē no Līdzfinansējuma saņēmēja neatkarīgus un attaisnojošus apstākļus tam, ka Līdzfinansējuma pieteikumā veiktas izmaiņas pirms Līguma grozījumu pieprasījuma iesniegšanas, Fonds noraida grozījumu pieprasījumu, neizskatot to pēc būtības.
   5. Ja Līguma grozījumus ierosina Fonds, tos veic tādā pašā kārtībā un termiņos, kā Līdzfinansējuma saņēmēja ierosinātus grozījumus. Līdzfinansējuma saņēmējam nav tiesību atteikt izdarīt tādus Līguma grozījumus, kas izriet no izmaiņām ārējos normatīvajos aktos. Šāda veida grozījumi stājas spēkā bez Līdzfinansējuma saņēmēja piekrišanas uzreiz pēc to paziņošanas Līdzfinansējuma saņēmējam.
   6. Puses nedrīkst izdarīt tādus Līguma grozījumus, kuri būtu pretrunā programmas Konkursa nolikumā[[4]](#footnote-4) vai Fonda padomes lēmumā par Līdzfinansējuma pieteikuma apstiprināšanu ar nosacījumu ietvertajiem nosacījumiem, būtu pretrunā vienādas attieksmes principam pret visiem Līdzfinansējuma pieteikuma iesniedzējiem, vai būtu varējuši ietekmēt lēmumu par programmas finansējuma piešķiršanu Līdzfinansējuma pieteikumam.
   7. Līguma grozījumus veikt nav nepieciešams, ja:
      1. faktisko izmaksu pieaugums attiecīgajā budžeta izmaksu apakšpozīcijā nepārsniedz 150 EUR vai 20% no attiecīgās izmaksu apakšpozīcijas, ja izmaksu pieauguma summa budžeta apakšpozīcijā pārsniedz 150 EUR;
      2. tiek veiktas tādas izmaiņas, kas nemaina Līdzfinansējuma pieteikumu pēc būtības, ar nosacījumu, ka tiks sasniegti Projektā plānotie mērķi un rezultāti (piemēram, mainīta aktivitātes norises vieta vai laiks, ja tas nepagarina Projekta līdzfinansēšanas periodu, u.tml.);
      3. mainās Pušu rekvizīti (kontaktinformācija vai norēķinu rekvizīti); tādā gadījumā Puse, kuras rekvizīti mainās, par to rakstiski paziņo otrai Pusei, kura pievieno šo paziņojumu Līgumam un ņem to vērā turpmākajā Līguma izpildē.
7. **Līguma izbeigšana**
   1. Puses var izbeigt Līgumu, 10 darbdienas iepriekš nosūtot par to rakstisku paziņojumu otrai Pusei, kurā norāda Līguma izbeigšanas iemeslus. Tādā gadījumā Līdzfinansējuma saņēmējam ir tiesības saņemt tikai to finansējuma daļu, kas sedz attiecināmās izmaksas par jau veiktajām aktivitātēm, ja vien Fonds nekonstatē šī Līguma 3.3.punktā norādītos apstākļus visu izdevumu atzīšanai par izlietotiem neatbilstoši Līgumam vai normatīvajiem aktiem. Šajā nolūkā Līdzfinansējuma saņēmējam jāiesniedz pārskats saskaņā ar Līguma 6.1.punktu. Līdzfinansējuma saņēmējam netiek segti izdevumi par saistībām, kas tiks pildītas pēc Līguma izbeigšanas.
   2. Fonds var vienpusēji izbeigt Līgumu pirms termiņa bez iepriekšēja brīdinājuma, nemaksājot nekāda veida kompensāciju, ja:
      1. Līdzfinansējuma saņēmējs ir mainījis juridisko statusu;
      2. Līdzfinansējuma saņēmējs bez attaisnojoša iemesla nav pildījis savas saistības, tai skaitā nav iesniedzis Līguma 6.1.punktā noteikto pārskatu, kā arī nav veicis šo saistību izpildi pēc Fonda rakstiska pieprasījuma saņemšanas;
      3. Līdzfinansējuma saņēmējs ir sniedzis nepatiesas vai nepilnīgas ziņas Līdzfinansējuma pieteikumā vai pārskatā nolūkā iegūt programmas finansējumu;
      4. Fonds ir atzinis visus Līdzfinansējuma pieteikuma izdevumus par izlietotiem neatbilstoši Līgumam vai normatīvajiem aktiem;
      5. ir iestājušies citi apstākļi, kas liedz turpināt Līguma izpildi, tostarp, ja Līdzfinansējuma saņēmējs ir mēģinājis izkrāpt vai piesavināties programmas finansējumu, vai pret Līdzfinansējuma saņēmēju ir uzsākts kriminālprocess par jebkādu mantas izkrāpšanu vai piesavināšanos, vai Līdzfinansējuma saņēmējs nav atmaksājis šo vai jebkuru citu neatbilstoši izlietoto publisko finansējumu;
      6. Līdzfinansējuma saņēmējs nav izpildījis Līguma 7.13.apakšpunktā noteikto pienākumu.
   3. Līguma 10.2.punktā minētajos gadījumos Fonds var pieprasīt Līdzfinansējuma saņēmējam veikt pilnīgu vai daļēju izmaksātā programmas finansējuma atmaksu, atkarībā no pārkāpuma smaguma pakāpes un šī Līguma 3.3.punktā norādīto apstākļu pastāvēšanas.
8. **Strīdu risināšana**
   1. Šī Līguma saistību izpildi regulē Latvijas Republikas Civillikums, Administratīvā procesa likums, Sabiedrības integrācijas fonda likums un Ministru kabineta 29.05.2012. noteikumi Nr.374 “Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai” un citas spēkā esošās Latvijas Republikas tiesību normas.
   2. Strīdus, kas skar Līguma izpildi, tā spēkā esamību vai izbeigšanu, Puses risina, atbilstoši tiesību aktos noteiktajai kārtībai, sarakstes un sarunu ceļā, savlaicīgi rakstiskā formā paziņojot otrai Pusei par sarunu uzsākšanu un nodrošinot savu pārstāvniecību šajās sarunās. Ja vienošanos nav izdevies panākt sarunu ceļā, Puses risina strīdu atbilstoši tiesību aktos noteiktajai kārtībai, tostarp tiesas ceļā Latvijas Republikas tiesā, atbilstoši Latvijas Republikā spēkā esošajiem tiesību normām.
   3. Fondam ir tiesības vērsties Latvijas Republikas tiesībsargājošās iestādēs, ja Līdzfinansējuma saņēmējs ir apzināti sniedzis nepatiesas ziņas Līdzfinansējuma pieteikumā vai pārskatā nolūkā prettiesiski iegūt programmas finansējumu vai veicis citas krāpnieciskas vai noziedzīgas darbības, kā arī, ja Līdzfinansējuma saņēmējs ir piesavinājies finansējumu, tostarp, ja Līdzfinansējuma saņēmējs neizlietoto vai neatbilstoši izlietoto finansējumu labprātīgi neatmaksā Fonda noteiktajā termiņā un nevienojas ar Fondu par citu atmaksāšanas termiņu. Puses atzīst, ka Projekta līdzfinansēšanai izmaksātā finansējuma piesavināšanās gadījumā tiek uzskatīts, ka noziedzīgais nodarījums noticis Latvijas Republikā.
9. **Nobeiguma noteikumi**
   1. Jebkura komunikācija saistībā ar šo Līgumu notiek rakstiski, norādot Līguma identifikācijas numuru un Projekta nosaukumu un nosūtot uz šādām adresēm:

|  |  |
| --- | --- |
| Fondam:  Sabiedrības integrācijas fonds  E-pasts: [pasts@sif.gov.lv](mailto:pasts@sif.gov.lv)  Tālrunis: 22811001 | Līdzfinansējuma saņēmējam:  Biedrība <nosaukums>  E-pasts: <e-pasta adrese>  Tālrunis: <numurs> |

* 1. Ja mainās Līguma 12.1.punktā norādītā kontaktinformācija, Puse, kuras kontaktinformācija mainās, par to rakstiski paziņo otrai Pusei, kura pievieno šo paziņojumu Līgumam un ņem to vērā turpmākajā komunikācijā.
  2. Līgumam ir viens pielikums – apstiprinātais Līdzfinansējuma pieteikums, kas ir tā neatņemama sastāvdaļa.
  3. Līgums ir sagatavots uz \_\_\_\_\_\_ (\_\_\_\_\_\_\_\_\_\_\_\_\_\_\_) lapām, tai skaitā pielikums, divos eksemplāros, kuriem ir vienāds juridisks spēks, no kuriem viens glabājas Fondā un viens pie Līdzfinansējuma saņēmēja.

vai

Līgums ir sagatavots uz \_\_\_\_\_\_ (\_\_\_\_\_\_\_\_\_\_\_\_\_\_\_) lapām, tai skaitā pielikums, abpusēji parakstīts ar drošu elektronisko parakstu un satur laika zīmogu. Abpusēji parakstītā Līguma elektroniskā versija glabājas pie katras no Pusēm.

|  |  |
| --- | --- |
| Fonds: | Līdzfinansējuma saņēmējs: |
| Sabiedrības integrācijas fonda  sekretariāta direktore  Zaiga Pūce | Biedrība <nosaukums>  <amats>  <vārds, uzvārds> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/  Rīgā,  datums:\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/  \_\_\_\_\_\_\_\_\_\_\_\_\_,  datums:\_\_\_\_\_\_\_\_\_\_\_\_\_\_\_ |

|  |  |
| --- | --- |
| *“Šis dokuments ir elektroniski parakstīts ar drošu elektronisko parakstu un satur laika zīmogu”*  Rīgā,  *“Dokumenta datums ir tā elektroniskās parakstīšanas laiks”* | *“Šis dokuments ir elektroniski parakstīts ar drošu elektronisko parakstu un satur laika zīmogu”*  *“Dokumenta datums ir tā elektroniskās parakstīšanas laiks”* |

1. Ministru kabineta 29.05.2012. noteikumi Nr.374 “Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”. [↑](#footnote-ref-1)
2. Ministru kabineta 28.02.2017. noteikumu Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” 1.pielikums. [↑](#footnote-ref-2)
3. Fizisko personu datu apstrādes likums. [↑](#footnote-ref-3)
4. Latvijas valsts budžeta finansētās programmas „Līdzfinansējuma programma” Konkursa nolikums (apstiprināts ar Fonda padomes 05.03.2021. lēmumu (Protokols Nr.3)). [↑](#footnote-ref-4)